ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจที่ตั้งโรงไฟฟ้ากระบี่ แนวระบบสายพานขนส่งถ่านหิน

และพื้นที่อื่น ๆ สำหรับสร้างโรงไฟฟ้ากระบี่

ด้วย การไฟฟ้าฝ่ายผลิตแห่งประเทศไทย (กฟผ.) มีโครงการสำรวจที่ตั้งโรงไฟฟ้ากระบี่แนวระบบสายพานขนส่งถ่านหินและพื้นที่อื่น ๆ สำหรับสร้างโรงไฟฟ้ากระบี่ เพื่อศึกษาพัฒนาขยายกำลังผลิตโรงไฟฟ้ากระบี่

ดังนั้น เพื่อให้การสำรวจเป็นไปด้วยความเรียบร้อย และเป็นไปตามนัยมาตรา ๒๘ (๒) (ข) แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจและวิจัยผลกระทบสิ่งแวดล้อมทั่วไปเพื่อเลือกที่ตั้งที่เหมาะสมของโรงไฟฟ้ากระบี่ระบบสายพานขนส่งถ่านหินและพื้นที่อื่น ๆ สำหรับสร้างโรงไฟฟ้ากระบี่ โดยจะทำการสำรวจในท้องที่อำเภอเหนือคลอง จังหวัดกระบี่

ทั้งนี้ กฟผ. จะเข้าทำการสำรวจเมื่อพ้นกำหนดสามสิบวัน นับแต่วันที่ประกาศในราชกิจจานุเบกษาจนกว่างานสำรวจข้อมูลจะแล้วเสร็จ โดยมีกำหนดระยะการดำเนินการไม่เกินสองปี

ประกาศ ณ วันที่ ๑ กรกฎาคม พ.ศ. ๒๕๕๖

สุทัศน์  ปัทมสิริวัฒน์

ผู้ว่าการการไฟฟ้าฝ่ายผลิตแห่งประเทศไทย